สวัสดีค่ะ คือหนูมีอะไรกับแฟนซึ่งสอดใส่แปบเดียวค่ะ เข้าแล้วก็ออก ไม่ได้ใส่ถุง เดือนที่แล้วประจำเดือนมาวันที่17 มีอะไรกับแฟนวันที่6เดือนนี้ค่ะ แล้วช่วงวันที่13-17 ของเดือนนี้ มีอาการหิว กินเยอะ หงุดหงิดง่าย เครียด ปวดหัว เหมือนประจำเดือนจะมา แต่ไม่มาค่ะ หลังๆมาตอนนี้มีอาการตกขาวค่ะ รบกวนด้วยนะคะ🙏🏻
สวัสดีค่ะ หากมีการสอดใส่อวัยวะเพศเข้าสู่ช่องคลอดแป๊บเดียว โดยที่ฝ่ายชายยังไม่ถึงจุดสุดยอด และยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะ ดังนั้น การที่ประจำเดือนยังไม่มา จึงเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นสำหรับอาการหิว กินเยอะ หงุดหงิดง่าย ปวดหัว รวมถึงตกขาว ก็น่าจะเป็นอาการก่อนการมีประจำเดือนมาก็ได้ ดังนั้น ควรรอประจำเดือนไปอีกซักระยะ ประจำเดือนก็น่าจะมาในเวลาไม่นานนี้ค่ะอย่างไรก็ตาม หากมีการหลั่งน้ำอสุจิเกิดขึ้น โอกาสที่จะตั้งครรภ์ก็จะมีได้ แม้จะสอดใสเพียงแป๊ปเดียว ในกรณีนี้ ควรตรวจหาการตั้งครรภ์ดูด้วยค่ะ